**קורות חיים – חיים שדמי**

050-7239958, haim.shadmi@gmail.com

יליד 1974. בימאי, סופר ועיתונאי.

**עיתונות**

משנת 1996 אני משמש כעיתונאי וכותב מגזין במספר עיתונים ומגזינים בישראל: "הארץ", "העיר", "גלובס", "שם המשחק" ו"זמן תל אביב". בשנים 1999-1996 פרסמתי ב"העיר" כתבות ותחקירים רבים על "החצר האחורית" של צה"ל, שסיפרו את סיפורו האמיתי, זה שנמצא הרחק מהאתוס עליו מחנכים בישראל. במקביל, פרסמתי ב"העיר" תחקירים בתחום הבריאות, לצד כתבות מגזין וספורט. בתחום הבריאות התמקדתי במאבק על הגנה על סל הבריאות והרפואה הציבורית, ובחשיפת תהליך ההפרטה הסמוי מהעין של מערכת הבריאות הציבורית.

במהלך השנים 2003-1999 הייתי תחקירן בריאות בעיתון "הארץ" ועסקתי רבות בסוגיות הנוגעות להפרטת מערכת הבריאות הישראלית, ששיאן בסדרת תחקירים בת 17 פרקים שפורסמה בעיתון תחת הכותרת "דו"ח הארץ – סל הבריאות" (2003-2002). בשנת 2002 עתר "הארץ" ביוזמתי לבית המשפט המחוזי בירושלים בבקשה לחשוף את הפרוטוקולים של הוועדה להרחבת סל הבריאות. העתירה התקבלה ובכך הפכה הפסיקה לתקדימית. הייתי הראשון להציף את סוגיית סל הבריאות ולהפכו לחלק בלתי נפרד מהדיון התקשורתי-אזרחי. כמו כן, הייתי הראשון להעמיק בטיפול בנושאים שנחשבו לטאבו, כמו זכות האדם על גופו, הזכות לאי-הארכת חיים, בריאות הנפש, גריאטריה ועוד.

לצד פרסום תחקירים, כתבתי משך השנים במגוון נושאים מגזיניים ובמהלך השנים 2007-2003 הייתי בעל טור בעיתון "העיר". משנת 2007 פרסמתי כתבות כפרילנס בעיתונים "גלובס" ו"הארץ". אני ממשיך בפרסום תחקירים גם כיום, בעיקר בתחומי בנושאי שחיתות שלטונית.

2010 – היום – מפרסם כתבות מגזין וספורט באתר "דה-באזר" (הסיפור על נהג המרוצים חמדה עודא מכפר-קאסם אף תורגם לפרסית ועלה לאוויר במסגרת אתר שייעודו הנגשת טקסטים לאיראנים במטרה להכיר להם ישראל אחרת).

**הוראה**

2013-2009 – מורה לכתיבה מגזינית ותחקיר עיתונאי בחוג לתקשורת במכללה האקדמית ספיר.

2009 – יזמתי וריכזתי קורס על "כדורגל כבבואה לתהליכים כלכליים וחברתיים וככלי לשינוי חברתי" במכללה הכלכלית-חברתית בתל אביב.

2012 – מורה לבימוי במסלול לתואר שני בבית ספר "כותרת" באוניברסיטת תל אביב.

2012 – בוגר תוכנית העמיתים של המכללה החברתית-כלכלית ומרצה מטעמה.

2017 – העברת סדנת כתיבה יוצרת במכון לאמנות בת-ים.

**קולנוע וטלוויזיה**

2007-2003 – תואר ראשון בלימודי קולנוע מטעם המכללה האקדמית ספיר.

2008 – סרט הביכורים כבימאי ותסריטאי, **יש לי קבוצה להציל**. היה מועמד לפרס סרט הביכורים של פורום היוצרים הדוקומנטריים לשנת 2009 והוקרן בפסטיבל קולנוע דרום ובפסטיבלים בעולם.

2009-היום – מביים סיפורים ופרקים לתוכניות וסדרות בערוצי הטלוויזיה השונים בישראל, ביניהן **ואקום** ("חינוך לא חובה", "משפחה עם נעלם"), **עובדה** ("היסטוריה של אלימות"), **הקשר הישראלי** ("להרוס את אל-אקצא", "מוחמד א-דורה חי?", **שומר מסך**, ועוד.

2010 – בימאי הסרט **החיים הסודיים של מוני פנאן** (40 דקות)/ערוץ 10.

2010 – בימאי ותחקירן של תחקיר טלוויזיוני על שחיתויות ברשות המסים (30 דקות) במסגרת התוכנית "שומר מסך"/ערוץ 10.

2014-2013 – עורך משנה תוכנית "**המתורבתים**"/ערוץ 1.

2015-2014 – יוצר (הוגה הסדרה ותסריטאי ראשי) הסדרה **האזרח איבגי** ל"רשת"/ערוץ 2 (הסדרה בהובלת משה איבגי מוקפאת בשלב זה לשידור מסיבות ידועות).

2016 – תחקירן ומפיק צילומים בישראל של הסרט הנורווגי "**ארמגדון**" (בימאית: טוניה הסן, הפקה: כריסטיאן פאלץ'/Gammaglimt AS).

2016 – כותב הסיפורים ותחקירן לתערוכה **בת-ים: אנשים וים** במסגרת חגיגות תשעים שנה לבת-ים.

2016 – יועץ אמנותי למפעל-הפיס למתן תמיכות בתחום הקולנוע.

2017-2016 – בימאי העונה הרביעית של התוכנית "**עושות חשבון**"/ערוץ 10.

2011-2010 – חבר הנהלת פורום היוצרים הדוקומנטריים.

2016 – בימוי ותסריט לסרט **מלכוד 21** (הסרט נמצא בשלב הפקה)

**ספרות**

2012 – יצא לאור ספר הביכורים שלי **צרור חבצלות ליום האהבה, בייבי** (הוצאת גוונים).